Musée Cognacq-Jay

**Musée Cognacq-Jay** je mestské múzeum v Paríži. Nachádza sa v historickej štvrti Le Marais v 3. obvode na ulici *[[Rue Elzévir]]* v mestskom paláci Hôtel de Donon. Múzeum vystavuje zbierku európskeho umenia 18. storočia, ktorú vytvorili a mestu odkázali obchodník Ernest Cognacq a jeho manželka Marie-Louise Jaÿ.

Je to jedno zo štrnástich múzeí mesta Paríž spravovaných od 1. januára 2013 verejnou správou Paris Musées.

## História
Dňa 21. februára 1928 sa po smrti Ernesta Cognacqa, zakladateľa obchodného domu La Samaritaine mesto Paríž stalo majiteľom zbierky umenia 18. storočia a budovy na *[[Boulevard des Capucines|Boulevarde des Capucines]]* č. 25, ktorá bola určená na umiestnenie zbierky.

Hôtel de Donon, predtým vlastnený rodinou Dononovcov, je starý hotel v Marais, kompletne zrekonštruovaný kvôli múzeu vrátane hlavnej budovy (koniec 16. storočia), s vysokou strechou, pripomína štýl Philiberta Delormeho. Na najvyššom poschodí veľká atika pripomína trup prevrátenej lode.

Múzeum otvoril 4. júna 1929 francúzsky prezident Gaston Doumergue. Dňa 27. júna 1988 bolo múzeum uzavreté a svoje zbierky presunulo do paláca Hôtel de Donon, ktorý bol pre túto príležitosť reštaurovaný. Múzeum bolo v novom sídle opäť otvorené pre verejnosť 18. decembra 1990.


Súbor:MuséeCognacqJay-SalleWagram.JPG|Pohľad na salle Wagram.
Súbor:Musee_cognac_jay_paris_9g1009.jpg|Obývacia izba s *Návratom lovkyne Diany* od Françoisa Bouchera.
Súbor:P1150008_Paris_III_musée_Cognac-Jay_rwk.jpg|Výstavná miestnosť pod veľkým podkrovím.


## Zbierky
Zbierku európskeho umenia 18. storočia zhromažďovali spoločne Ernest Cognacq (18391928) a jeho manželka Marie-Louise Jaÿ (18381925) v rokoch 18951925 a potom ju odkázali mestu Paríž.

Miestnosti na prízemí sú zdobené dreveným obložením. Múzeum uchováva diela maliarov ako Nicolas de Largillière, Jean-Baptiste Siméon Chardin, Rembrandt (*Bileám a oslica*, 1626), Jacob van Ruisdael, Canaletto, Giovanni Battista Tiepolo (*Kleopatrin banket*, cca 17421743), Élisabeth Vigéeová-Lebrunová, Jean-Baptiste Greuze, François Boucher, Maurice Quentin de La Tour, Antoine Watteau alebo Jean-Honoré Fragonard. Ďalej sú vystavené diela sochárov Houdona a Clodiona. Každá sála je vybavená dobovým nábytkom a predmetmi. Vo vitrínach sú vystavené meissenský porcelán, tabatierky alebo toaletné predmety.


Súbor:P1150002_Cognacq-Jay_Rembrandt_anesse_de_Balaam_rwk.jpg|Rembrandt, *Bileám a oslica*, 1626.
Súbor:Le_Burchiello_à_Venise_en_1730-1735_(Canaletto)_(6888692183).jpg|Canaletto, *Pohľad na kanál Santa Chiara, v Benátkach* (detail), okolo roku 1730.
Súbor:Francois_Boucher_bellecuisiniere.jpg|François Boucher, *La Belle Cuisinière*, 1735.
Súbor:Chardin,_Jean-Siméon_-_Nature_morte_au_chaudron_de_cuivre_-_J_19_-_Musée_Cognacq-Jay.jpg|Jean Siméon Chardin, *Zátišie s medeným kotlíkom*, cca 1735.
Súbor:Maurice-Quentin_de_La_Tour,_Portrait_de_la_présidente_de_Rieux,_en_habit_de_bal,_tenant_un_masque_(1742).jpg|Maurice-Quentin de La Tour, *Portrait de Madame la présidente de Rieux, en habit de bal, tenant un masque*, 1742.
Súbor:Tiepolo_-_Banquet_de_Cléopâtre_-_Musée_Cognacq-Jay.jpg|Giambattista Tiepolo, *Kleopatrin banket*, 17421743.
Súbor:Boucher,_François_-_Le_Repos_des_nymphes_au_retour_de_la_chasse,_dit_Le_Retour_de_chasse_de_Diane_-_J_10_-_Musée_Cognacq-Jay.jpg|François Boucher, *Návrat lovkyne Diany*, 1745.
Súbor:Boucher,_François_-_La_Leçon_de_musique_-_J_12_-_Musée_Cognacq-Jay.jpg|François Boucher, *Hodina hudby*, 18. storočie.
Súbor:Greuze,_Jean-Baptiste_-_Petit_Garçon_blond_à_la_chemise_ouverte_-_J_44_-_Musée_Cognacq-Jay.jpg|Jean-Baptiste Greuze, *Petit Garçon blond à la chemise ouverte*, okolo roku 1760.
Súbor:Musee_cognac_jay_paris_9g1007.jpg|Jean-Honoré Fragonard, *Perrette et le pot au lait*, približne 1770.
Súbor:P1140999_Cognacq-Jay_JB_Huet_La_Laitière_rwk.jpg|Jean-Baptiste Huet, *Mliekarka*, druhá polovica 18. storočia.


## Výstavy
Múzeum pravidelne organizuje dočasné výstavy:

* „Le siècle de Watteau“ (2008),
* „Tivoli“ (2011),
* „La patine du temps“ (2012),
* „Le siècle d'or de l'éventail“ (2014),
* „Jean-Baptiste Huet, potešenie z prírody“ (2016),
* „L'enfance des lumières“ (2018),
* „La fabrique du luxe : les marchands merciers parisiens au XVIII siècle“ (2019),
* „L'empire des sens. De Boucher à Greuze“ (2020 – 2021),
* „Louis-Léopold Boilly, parížske kroniky“ (2022),
* „Luxe de poche. Petits objets précieux au siècle des Lumières“ (2024).

V múzeu sa niekedy konajú aj výstavy súčasných umelcov. Christian Lacroix dostal voľnú ruku na výstavu s názvom „Lumières“ v roku 2015.

## Referencie

## Iné projekty

## Zdroj

Kategória:3. obvod (Paríž)
Kategória:Parížske múzeá a galérie
Kategória:Le Marais
Kategória:Organizácie založené v 1929
Kategória:Historické pamiatky v Paríži
Kategória:Paris Musées